
PATVIRTINTA
Šilalės rajono savivaldybės
 administracijos direktoriaus 
2025 m. vasario    d. įsakymu Nr.    


ŠILALĖS RAJONO SAVIVALDYBĖS  MEDŽIOJAMŲJŲ GYVŪNŲ PADARYTOS ŽALOS ŽEMĖS ŪKIO PASĖLIAMS, ŪKINIAMS GYVŪNAMS, MIŠKUI IR HIDROTECHNIKOS ĮRENGINIAMS NUOSTOLIŲ SKAIČIAVIMO KOMISIJOS VEIKLOS NUOSTATAI


I SKYRIUS
 BENDROSIOS NUOSTATOS

1. Šilalės rajono savivaldybės Medžiojamųjų gyvūnų padarytos žalos žemės ūkio pasėliams, ūkiniams gyvūnams miškui ir hidrotechnikos įrenginiams nuostolių apskaičiavimo komisijos (toliau – Komisija) veiklos nuostatai (toliau – Nuostatai) nustato Komisijos darbo organizavimo tvarką.
2. Komisijos paskirtis – apskaičiuoti laisvėje gyvenančių medžiojamųjų gyvūnų padarytą žalą žemės, miško ir vandens telkinių sklypų savininkams, valdytojams ar naudotojams pinigine išraiška. 
            3. Komisija savo darbe vadovaujasi Lietuvos Respublikos medžioklės įstatymu bei Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodika (toliau – Metodika), patvirtinta Lietuvos Respublikos aplinkos ministro ir Lietuvos Respublikos žemės ūkio ministro 2002 m. rugsėjo 23 d. įsakymu Nr. 486/359, su pakeitimais, šiais Nuostatais ir kitais teisės aktais.
4. Komisijos veikloje turi būti užtikrintas jos skaidrumas ir viešumas, nepažeidžiantis konfidencialumo ir nešališkumo principo.

                                                                       II SKYRIUS
 KOMISIJOS FUNKCIJOS, JOS DARBO ORGANIZAVIMAS


5. Žemės, miško ir vandens telkinių sklypų, kuriuose nėra uždrausta medžioti, savininkai, valdytojai ir naudotojai apie laisvėje gyvenančių medžiojamųjų gyvūnų padarytą žalą žemės ūkio pasėliams, ūkiniams gyvūnams, miškui ir hidrotechnikos įrenginiams nedelsdami privalo pranešti atitinkamai seniūnijai, ne vėliau kaip per 3 darbo dienas nuo žalos pastebėjimo pateikti rašytinį prašymą (priedas) dėl žalos įvertinimo ir atlyginimo. Seniūnijos seniūnas, gavęs prašymą apie padarytą žalą, privalo tą pačią dieną pranešti medžioklės plotų naudotojui ir per 7 dienas organizuoti žalos įvertinimą, išskyrus atvejus, kai dėl žalos pobūdžio jos dydį įmanoma nustatyti tik praėjus daugiau negu 7 dienoms. Seniūnijos seniūnas prašymą ir visus pridedamus dokumentus tą pačią dieną perduoda  savivaldybės administracijai ir medžioklės plotų naudotojui.
            6. Komisija pagal seniūno pateiktą informaciją vyksta į vietą įvertinti padarytos žalos dydį. Komisijos narių išvykimą į medžiojamųjų gyvūnų padarytos žalos vietą organizuoja Komisijos pirmininkas telefonu ir / arba elektroniniu paštu. 
7. Į Komisijos narių atliekamą medžiojamųjų gyvūnų padarytos žalos dydžio vertinimą vietoje kviečiami medžiotojų būrelio ar klubo, kurio nuomojamame plote padaryta žala, pirmininkas ar jo atstovas ir pareiškėjas.
 8. Vietoje yra surašomas Medžiojamųjų gyvūnų padarytos žalos žemės ūkio pasėliams, ūkiniams gyvūnams, miškui ir hidrotechnikos įrenginiams aktas (Metodikos 1,2 ar 5 priedas), kurį pasirašo visi dalyvavę apžiūroje komisijos nariai ir kviestieji asmenys. 
 9. Vertinimas vietoje  yra teisėtas, jeigu jame dalyvauja daugiau kaip pusė Komisijos narių.
    


III SKYRIUS
 KOMISIJOS POSĖDŽIAI
    
10. Komisijos posėdžiui pirmininkauja komisijos pirmininkas, o jei jo nėra – komisija iš savo narių išsirenka narį, pavaduosiantį šiame posėdyje pirmininką. 
11. Už Komisijos posėdžių, apskaičiuojamos žalos įvertinimą, Komisijai pateikiamų dokumentų priėmimą, informacijos suinteresuotiems asmenims teikimą ir kitų nuolatinio pobūdžio veiksmų, susijusių su Komisijos vykdomomis funkcijomis, atlikimą, atsakingas komisijos pirmininkas.
12. Į Komisijos posėdį gali būti pakviesti nepriklausomi specialistai bei ekspertai
13. Komisijos posėdis yra teisėtas, jei jame dalyvauja ne mažiau kaip 1/2 komisijos narių. 
14. Sprendimas priimamas paprasta balsų dauguma. Balsams pasiskirsčius po lygiai, lemia posėdžio pirmininko balsas. 
    
IV SKYRIUS
 KOMISIJOS SPRENDIMŲ ĮFORMINIMAS
    
15. Komisijos sprendimai įforminami protokolu. Protokole turi būti nurodyta data, protokolo numeris, komisijos posėdžio dalyviai, svarstyti klausimai, Metodikos skaičiavimo formulės ir žalos skaičiavimas,  balsavimo rezultatai ir priimti sprendimai.  Posėdžių protokolus pasirašo posėdžio pirmininkas ir posėdyje dalyvavę komisijos nariai.
[bookmark: _GoBack]16. Komisijos priimtas protokolinis sprendimas dėl žalos atlyginimo žemės ūkio pasėliams, miškui ir hidrotechnikos įrenginiams  teisės aktų nustatyta tvarka išsiunčiamas pareiškėjui, ir medžioklės plotų naudotojui. 
17. Komisijos priimtas protokolinis sprendimas dėl medžiojamųjų gyvūnų, kuriuos medžioti yra uždrausta ištisus metus, arba vilkų padarytą žalą perduodamas savivaldybės specialistui atsakingam už duomenų teikimą Aplinkos projektų valdymo agentūrai (APVA), kuris per Metodikos 46 straipsnyje numatytą terminą, užpildo paraišką APVIS informacinėje sistemoje. 
18. Komisijos atliktas darbas laikomas baigtu, kai pasirašomas posėdžio protokolas  ir apie tai raštu informuojami pareiškėjai ir kiti ūkio subjektai.


V SKYRIUS
  KOMISIJOS TEISĖS IR PAREIGOS

19. Komisijos nariai turi teisę:
19.1. gauti posėdyje numatomų svarstyti klausimų dokumentus: prašymų kopijas, apžiūrų aktus, duomenis apie derlingumą, produkcijos supirkimo rinkos kainas, protokolus;
19.2. svarstydami klausimus reikšti savo nuomonę arba išdėstyti atskirą nuomonę raštu;
19.3. teikti pasiūlymus Komisijos veiklos klausimais;
20. Komisijos nariai privalo nusišalinti ir nedalyvauti Komisijos posėdyje, jei nagrinėjamas klausimas gali sukelti viešųjų ir privačių interesų konfliktą.
  





VI SKYRIUS
 BAIGIAMOSIOS NUOSTATOS

21. Komisijos darbo veiklos nuostatai gali būti keičiami Šilalės savivaldybės administracijos direktoriaus įsakymu.
22. Komisijos nariai, pažeidę Lietuvos Respublikos teisės aktus ar šiuos nuostatus, atsako Lietuvos Respublikos įstatymų ir kitų teisės aktų nustatyta tvarka.
23. Šalis, nesutinkanti su Komisijos priimtu sprendimu dėl apskaičiuoto žalos dydžio, turi teisę Administracinių bylų teisenos įstatymo nustatyta tvarka nuostolių skaičiavimo komisijos sprendimą apskųsti teismui.

Šilalės rajono savivaldybės Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui nuostolių apskaičiavimo komisijos veiklos nuostatų
                                                                                 	 priedas
________________________________________________________
(Vardas, pavardė)

____________________________
(gimimo metai, mėnuo, diena)

_____________________________________________________________________________
(gyvenamoji vieta: adresas, telefono Nr., elektroninis paštas)


Šilalės rajono savivaldybės administracijos
__________________ seniūnijos seniūnui

PRAŠYMAS
DĖL MEDŽIOJAMŲJŲ GYVŪNŲ PADARYTOS ŽALOS ŽEMĖS ŪKIO PASĖLIAMS / ŪKINIAMS GYVŪNAMS / MIŠKUI/HIDROTECHNIKOS ĮRENGINIAMS

20___ m. ________________________ d.

20____ m__________________ d. pastebėjau medžiojamųjų gyvūnų padarytą žalą.
Prašau įvertinti ir atlyginti medžiojamųjų gyvūnų padarytą žalą žemės ūkio pasėliams, ūkiniams gyvūnams, miškui, hidrotechnikos įrenginiams (teisingą pabraukti). 
Buhalterinės apskaitos tvarkymo būdai: dvejybinė apskaita, supaprastintoji apskaita, netvarkoma jokia apskaita (teisingą pabraukti). 
PVM mokėtojas:  taip, ne (teisingą pabraukti)
_____________________________________________________________________________
_____________________________________________________________________________
_____________________________________________________________________________
_____________________________________________________________________________
_____________________________________________________________________________
_____________________________________________________________________________
_____________________________________________________________________________
_____________________________________________________________________________
(aukščiau aprašoma medžiojamųjų gyvūnų padaryta žala)


Apskaičiuotą žalą pervesti į ___________________________ banko sąskaitą, ______________________banko pavadinimas.


PRIDEDAMA:
1. Žemės/miško sklypo Nekilnojamojo turto registro centrinio duomenų banko išrašo ir sklypo kopija, ______ lapas (-ai).
2. Ūkinių gyvūnų apskaitos žurnalo kopija, ______ lapas (-ai).
3. Kiti dokumentai, nuotraukos, ______ lapas (-ai).



______________________			_______________________________________________
    (Parašas)					 (Vardas, pavardė)
__________________




